section_heading: Životopis
paragraph_text: Premda se rano počeo interesirati za ukrajinsku narodnu književnost i etnografiju, studirao je pravo te je najprije radio na katedri političke ekonomije i statistike harkivskog Sveučilišta. Po slavenskim zemljama putovao je tri godine, među kojima je Hrvatska, gdje se upoznavao s mjesnim govorima i folklornim tradicijama te je postao prvi doktor slavistike u Rusiji. Od 1842. godine bio je profesor na Sveučilištu u Harkivu, a od 1847. godine na Sveučilištu u Sankt-Peterburgu. Bavio se različitim slavenskim jezicima i književnostima, etnografijom i pretkršćanskom slavenskom vjerom, no najtrajniju vrijednost imaju njegovi radovi posvećeni povijesti ruskog jezika i ruskoj dijalektologiji. Utemeljitelj je škole sanktpeterburških slavista, a među njegovim učenicima bili su Nikolaj Gavrilovič Černiševski i Nikolaj Aleksandrovič Dobroljubov.